Hin 22 ára gamla Emily Canham var lögð í mikið einelti í skólanum sínum . Hún hætti í skóla vegna eineltisins og byrjaði feril sinn á YouTube . Í dag er hún með yfir milljón fylgjendur á Youtube-rásinni sinni og þénar vel . Canham hætti í skóla þegar hún var 17 ára og kláraði ekki prófin það árið . Hún hafði verið að prófa sig áfram með að taka upp myndbönd fyrir YouTube og ekki leið á löngu þar til myndbandagerðin varð að atvinnu hennar . Árið 2016 komst hún á samning hjá snyrtivörufyrirtækinu L'Oréal og er enn þann dag í dag „ brand ambassador “ fyrir merkið . „ Ég elska að vera fyrir framan myndavélina . Ég elska að kynna hluti . Ég ætla að vera á YouTube alla mína ævi ; sama hvað ég tek mér fyrir hendur næst , þá verð ég alltaf á YouTube , “ sagði Canham í viðtali . Hún fær vel greitt fyrir alla vinnuna sína á samfélagsmiðlum en hennar helstu tekjur koma í gegnum samstarf með fyrirtækjum . Canham er með umboðsmann sem heldur utan um öll samstarfsverkefni hennar , og segist hún ekki vita nákvæmlega hvað hún er með í árstekjur . Tekjur áhrifavalda hafa aukist á síðustu árum , sérstaklega erlendis . Þá er mestan pening að fá úr því að gera YouTube-myndbönd og er það aðaltekjulind Canham . Árið 2014 fengu áhrifavaldar að meðaltali rúmar 50 þúsund krónur fyrir hvert myndband en árið 2019 eru það rúmar 830 þúsund krónur fyrir hvert myndband .